jkorsvik/nowiki_second_scrape_merged huggingface dataset:
Eagle Eye

Eagle Eye er en amerikansk action-thriller fra 2008. Filmen er regissert av D.J. Caruso med Shia LaBeouf og Michelle Monaghan i hovedrollene.


== Handling ==
Den unge, naive og relativt sleske Jerry Shaw (Shia LaBeouf) har ingen fremtid i livet. Han har droppet ut av universitetet, har en dårlig betalt jobb og sliter økonomisk. Men når han langt mer flinke tvillingbror plutselig dør, kastes Jerry inn i et intrikat nett av hendelser. Plutselig har han flere hundre millioner dollar på kontoen, og han finner våpen i leiligheten hans. På toppen av alt får han vite via telefonen at politiet er på vei. Mobiltelefonen hans ringer, og en mystisk stemme dukker opp på den andre siden og forteller ham at han må komme seg vekk. Sjokkert klarer ikke Jerry å flykte fra politiet, og han blir arrestert, men blir hjulpet ut fra politiets klør på en merkelig måte. Stemmen dukker opp igjen og forteller ham at han må følge instruksene han legger ut for Jerry. Slik møter han Rachel (Michelle Monaghan), som har havnet i nøyaktig samme situasjon. Sammen prøver de å flykte fra det de oppdager er en fryktelig skjebne – de har blitt "aktivert" for å iverksette en terrorplan. Men de blir konstant overvåket gjennom elektroniske midler. Så hvordan flykter man når fienden er overalt?


== Rolleliste ==


== Om filmen ==
Filmen hadde et budsjett på 80 millioner dollar, og spilte inn 178 millioner dollar på verdensbasis. Den første uka gikk den rett inn på 1.-plass på den amerikanske kinolisten med 36 millioner innspilte dollar. Den var på topp ti-listen i fem uker.
Den amerikanske premieren var 26. september 2008, mens den kom til Norge 24. oktober 2008.


== Eksterne lenker ==
(en) Eagle Eye – kategori av bilder, video eller lyd på Commons 
(en) Eagle Eye på Internet Movie Database 
(no) Eagle Eye hos Filmfront 
(sv) Eagle Eye i Svensk Filmdatabas 
(da) Eagle Eye i Danmark Nationale Filminstitut 
(fr) Eagle Eye på Allociné 
(nl) Eagle Eye på MovieMeter 
(en) Eagle Eye på AllMovie 
(en) Eagle Eye på Turner Classic Movies 
(en) Eagle Eye på Rotten Tomatoes 
(en) Eagle Eye på Metacritic
Jusshjelpa i Nord-Norge

Jusshjelpa i Nord-Norge er et studentrettshjelstiltak som yter gratis juridisk rådgivning på de fleste rettsområder.
Siden oppstarten i januar 1988 har Jusshjelpa i Nord-Norge gitt gratis tilbud om juridisk bistand og rådgivning til befolkningen i Nord-Norge. Tiltaket er drevet av viderekomne jusstudenter ved Det juridiske fakultet, Universitetet i Tromsø. Gjennom disse årene har det behandlet over 39 000 henvendelser. I 2013 behandlet rettshjelpstiltaket 1 780 henvendelser.Rettshjelpstiltaket er gitt tillatelse til å yte rettshjelp av Justisdepartementet etter lov om domstolene 13. august 1915 nr.5 § 218 annet ledd nr. 3. Tillatelsen forutsetter blant annet at Jusshjelpa er faglig tilknyttet Det Juridiske Fakultet samt at tiltaket har en tilfredsstillende ansvarsforsikring. Jusshjelpa er i tillegg administrativt knyttet til Det Juridisk Fakultet.
Jusshjelpa drives med støtte fra Universitetet i Tromsø, det kgl. Justis- og politidepartement, kommuner og fylkeskommuner i Nord-Norge, samt studentsamskipnadene i Nordland, Troms og Finnmark.
Jusshjelpa i Nord-Norge har sammen med de andre studenrettshjelpstiltakene Juss-Buss, Jussformidlingen, Jushjelpa i Midt-Norge og JURK utviklet en mobilapplikasjon.


== Referanser ==


== Se også ==
Gratis rettshjelp
Juss-Buss
Jussformidlingen
Jushjelpa i Midt-Norge
JURK
Fri rettshjelp


== Eksterne lenker ==
Sammen tilbyr studentrettshjelpstiltakene gratis rådgivning på nettstedet www.gratisrettshjelp.no
Vidigal

Vidigal er en bydel og en favela sør i Rio de Janeiro. Den befinner seg i et bratt område ved foten av fjellet Morro Dois Irmãos, mellom Leblon og São Conrado. Den ligger flott til mellom byens mest eksklusive områder og har utsikt over Atlanterhavet og Ipanema.
Bydelen har et areal på 1,62 km². Den hadde 12 797 innbyggere i 2010.13. november 2011 tok politiet kontroll over Vidigal, som tidligere hadde vært styrt av narkotikabaroner.


== Referanser ==
Urca

Urca er en bydel i Zona Sul i Rio de Janeiro. Den grenser til bydelene Botafogo, Copacabana og Leme. Fjelltoppene Sukkertoppen og Morro de Urca samt den lille stranda Praia Vermelha befinner seg i Urca.
Den første bebyggelsen i Urca kom i 1565. Den er i dag en velstående bydel.
Bydelen har et areal på 2,31 km². Den hadde 7 061 innbyggere i 2010.


== Referanser ==
Cachambi

Cachambi er en bydel i Zona Norte i Rio de Janeiro. Innbyggerne tilhører hovedsakelig middelklassen.
Bydelen hadde 42 415 innbyggere i 2010. Arealet er på 2,25 km². Den har en HDI på 0,900 (2000).


== Referanser ==
Eva Stensrud

Eva Johanne Stensrud (født 23. februar 1959) er en norsk forfatter og lærer. Stensrud er fra Hedmark, og har bondeaner fra Toten. Hun er utdannet lektor med hovedfag i engelsk, og har i mange år undervist i videregående skole. 
Stensrud kom med romanserien Storgårdsfolk på forlaget Cappelen Damm i 2001. Ved inngangen av 2012 vil det være utkommet til sammen 53 bøker i serien. De siste årene har Stensrud sluttet som lærer og viet seg helt til skrivingen. 


== Eksterne lenker ==
Eva Stensruds hjemmeside
Forlagets forfatterside
Forlagets side om romanserien Storgårdsfolk

(no) Publikasjoner av Eva Stensrud i BIBSYS
Inger Harriet Hegstad

Inger Harriet Hegstad (født 13. november 1944) er en norsk forfatter. 
Hegstad har skrevet noveller og romaner for ukeblader i Norge, Sverige og Danmark, samt deltatt i flere nordiske roman- og novellekonkurranser. 
Hun debuterte med romanserien Skjebnespill i 2003. I 2008 kom hennes til nå siste romanserie, Fiolsteinen, utgitt av forlaget Cappelen Damm. Fiolsteinen ble avsluttet med bind 24 (Ringen er sluttet) i desember 2011.
Hun er bosatt i Kvikne i Hedmark. I tillegg til å skrive har Hegstad arbeidet flere år i barnehage. Hun har fire voksne barn og syv barnebarn.


== Eksterne lenker ==
Forlagets forfatterside
Forlagets side om romanserien Fiolsteinen

(no) Publikasjoner av Inger Harriet Hegstad i BIBSYS
Jorunn Johansen

Jorunn Johansen (født 14. september 1960) er en norsk forfatter. Hun skriver romanserien Fossefall. Handlingen i serien er lagt til Finnskogen.
Johansen er utdannet innenfor handel og kontor, og har tidligere jobbet både med salg og i barnehage. Siden Fossefall ble lansert av Cappelen Damm i 2009 har hun vært forfatter på heltid. Hun er bosatt i Oslo.


== Referanser ==


== Eksterne lenker ==
Jorunn Johansens hjemmeside
Forlagets forfatterside
Forlagets side om romanserien Fossefall
Liv Karin Kirkebøen Almendingen

Liv Karin Kirkebøen Almendingen (født 12. mai 1960) er en norsk forfatter. 
Almendingen vokste opp på Romerike, men interessen for Sørkedalen og Nordmarka ga inspirasjonen til å skrive romanserien Sagaen om Sunniva. Første bok i serien med 23 titler kom i 2009, og er utgitt av forlaget Cappelen Damm. I 2016 ble hennes neste historiske romanserie, Bare Maja, lansert av samme forlag. Bøkene har handling fra blant annet Enerhaugen og Gamle Hvam gård på Romerike.
Almendingen er utdannet grafisk formgiver. Hun var bosatt i Spania i fjorten år, og startet Den norske bokhandelen i Alfaz del Pi sammen med sin mann. Senere flyttet familien til Tønsberg. Almendingen har to sønner. 


== Eksterne lenker ==
Forlagets forfatterside
Forlagets side om romanserien Sagaen om Sunniva

(no) Publikasjoner av Liv Karin Kirkebøen Almendingen i BIBSYS
B7

B7 kan vise til:

NSB B7, en av NSB's jernbanevogntyper
Biotin, vitamin B7
Et papirformat etter ISO 216 (88×125 mm)
En biltype fra Alpina
B7 Baltic Islands Network
B3

B3, b3 eller B-3 kan vise til:

NSB B3 – en av NSB's jernbanevogntyper
Niacin – vitamin B3
B3 – et papirformat etter ISO 216 (353 × 500 mm)
B3 – en modelltype av Hammond-orgel
B3 – en konkurranseklasse i handikappidrett, se prosentsystemet i handikappidrett
B-3 – en norsk B-klasse undervannsbåt
B3 – en beskyttelsesklasse fra Forsikringsselskapenes Godkjennelsesnevnd
Schloßplatz (Wiesbaden)

Schloßplatz (slottsplassen) er en plass i sentrum av Wiesbadens indre by. Den har navnet sitt etter Wiesbadens byslott. I 1862 ble Marktkirche oppført ved plassen.


== Eksterne lenker ==
Offisielt nettsted 
(en) Schlossplatz (Wiesbaden) – kategori av bilder, video eller lyd på Commons
Luisenplatz (Wiesbaden)

Luisenplatz (Luisenplassen) er en kjent plass i sentrum av Wiesbadens indre by. Den har fått navnet sitt etter Luise von Sachsen-Hildburghausen. I 1849 ble Bonifatiuskirche oppført ved plassen.


== Eksterne lenker ==
(en) Luisenplatz (Wiesbaden) – kategori av bilder, video eller lyd på Commons
Merete Lien

Merete Lien (født 20. april 1952 i Bergen) er en norsk forfatter. Hun er mest kjent for romanserien Rosehagen, som ved utgangen av 2011 har utkommet i 38 bind. Hun har tidligere skrevet blant annet serien Barn av stormen (36 bind totalt).
Lien er født i Bergen og er utdannet cand. philol. med historie hovedfag ved UiB. Hun flyttet til Kragerø og underviste i flere år ved Kragerø vgs til hun gikk over til å skrive noveller og romaner på heltid. I 2015 flyttet hun tilbake til Bergen. Handlingen i bokserien Rosehagen er lagt til disse to byene. 
Merete Lien debuterte i 1996 med romanen Bak mørket, etterfulgt av Vinterlys og Kongens bror. Romanserien Barn av stormen utkom i 2000 og var hennes debut som serieforfatter. 


== Bibliografi ==
Bak mørket, roman, Solum (1996)
Vinterlys, roman, Solum (1998)
Kongens bror, roman, Cappelen Damm (2003)Roman-serierBarn av stormen, romanserie, Cappelen Damm ( (2000-2006)
Rosehagen , romanserie, Cappelen Damm (2006-2016)


== Referanser ==


== Kilder ==
Presentasjon av Merete Lien i Forfatterkatalogen på Forfattersentrums nettsider


== Eksterne lenker ==
Forlagets side om romanserien Rosehagen

(no) Publikasjoner av Merete Lien i BIBSYS
Herlev hospital

Herlev hospital er et sykehus som ligger i Herlev i Herlev kommune, en forstad til København. Bygningen er Danmarks høyeste med 25 etasjer, en høyde på 120 meter og et grunnareal på 30 000 m². Det ble innviet i 1976 etter en byggeperiode på 10 år. Det er et av landets største sykehus med en stab på 4 000. Det er et områdesykehus under Region Hovedstaden med døgnåpent akuttmottak og en lang rekke spesialavdelinger for hele hovedstadsområdet.  


== Bygningen ==
Bygningen ble tegnet av Gehrdt Bornebusch i samarbeid med Max Brüel og Jørgen Selchau. Landskapsarkitekt var Sven Hansen og den kunstnerisk utsmykningen var ved Poul Gernes.


== Referanser ==


== Eksterne lenker ==
Offisielt nettsted 
(en) Herlev Hospital – kategori av bilder, video eller lyd på Commons 
(en) Herlev Hospital – galleri av bilder, video eller lyd på Commons  (dansk)
Høje Gladsaxe

Høje Gladsaxe er et boligkompleks i det nordvestlige København i Gladsaxe kommune i bydelen Søborg 10 km fra Københavns sentrum. Komplekset består av fem 15-etasjers blokker, to 8-etasjers blokker og en rekke lave hus. I nærheten ligger grønne arealer og Utterslev Mose. 
Boligkomplekset ble oppført på 1960-tallet ved Hoff & Windinge, Juul Møller & Agertoft og Alex Poulsen på bakgrunn av planer fra 1943 utarbeidet av Vilhelm Lauritzen.


== Referanser ==
Nordhavnen

Nordhavnen eller Københavns Nordhavn er et havneanlegg ved Øresundkysten som ble anlagt på slutten av 1800-tallet ved oppfylling i Svanemøllebugten nord for Københavns Frihavn. Området er på over 2 kvadratkilometer og er rammen rundt det meste av Københavns Havns aktiviteter. I Nordhavnen finnes fergeleier, containerterminal og fisketorv, samt lagre og industrielle virksomheter. 
På kanten mellom Østerbro og havnen finnes områdets S-tog-stasjon, Nordhavn stasjon.


== Eksterne lenker ==
Nordhavnen.dk – Arealudviklingsselskabets side om Nordhavnsprosjektet
Københavns Kommunes side om Nordhavnen
Lynetten

Lynetten er et spillvannsrenseanlegg og et tidligere festningsanlegg i København. 
Batteriet Lynetten ble oppført i 1767-1780, men først armert i 1848.
Anlegget renser årlig 100 millioner kubikkmeter vann fra private husholdninger og industri samt nedbør. Anlegget drives under navnet Lynettefællesskabet av de åtte kommunene Frederiksberg kommune, Gentofte kommune, Gladsaxe kommune, Herlev kommune, Hvidovre kommune, København kommune, Lyngby-Taarbæk og Rødovre kommune.


== Referanser ==
Hwangbo Sung-il

Hwangbo Sung-il (født 16. juni 1975 i Sør-Korea) er en sørkoreansk håndballspiller og håndballtrener. Han er assistenttrener for Sør-Koreas kvinnelandslag i håndball i Håndball-VM 2011.


== Referanser ==


== Eksterne lenker ==
Fine portrayal of a rich cultural heritage (The Sportstar i forbindelse med innmarsjen til Asialekene 2002)
Profil: Sommer-OL 2008
Fakultet for informasjonsteknologi, matematikk og elektroteknikk

Fakultet for informasjonsteknologi, matematikk og elektroteknikk, bedre kjent som IME-fakultetet, var et fakultet ved Norges teknisk-naturvitenskapelige universitet (NTNU). Fakultetets fagområder var blant annet datateknikk/informasjonsvitenskap, matematikk, elektronikk, kommunikasjonsteknologi, teknisk kybernetikk og elkraftteknikk. 
IME-fakultetet hadde et hovedansvar for den integrerte lektorutdanningen i realfag. IME stod dessuten for en betydelig studiepoengproduksjon gjennom grunnundervisning i matematiske og datatekniske fag for universitetets øvrige fagmiljøer. Bedrifter som FAST og Mison er eksempler på bedrifter kommersialisert med grunnlag i aktivitet ved fakultetet. Fakultetet var også initiativtaker til prosjektet Trådløse Trondheim.
Som en følge av fusjonen mellom NTNU, Høgskolen i Gjøvik (nå: NTNU i Gjøvik), Høgskolen i Sør-Trøndelag (HiST) og Høgskolen i Ålesund (nå: NTNU i Ålesund) ble det til dels store endringer i institutt- og fakultetsstruktur ved NTNU fra 1. januar 2017. Virksomheten ved de seks IME-instituttene videreføres i det nye Fakultet for informasjonsteknologi og elektroteknikk, der også enheter fra Gjøvik og tidligere HiST inngår.Fusjonen trådte i kraft 1. januar 2016, men aktiviteten ved de ulike enhetene fortsatte med små endringer i 2016, samtidig som det ble arbeidet på ulike områder med planer for studier, faglig og administrativ organisering, og kvalitetssikring på alle områder, slik at alt var klart 1. januar 2017.Fakultetet omfattet seks institutter:

Institutt for datateknikk og informasjonsvitenskap
Institutt for elkraftteknikk
Institutt for elektronikk og telekommunikasjon
Institutt for matematiske fag
Institutt for teknisk kybernetikk
Institutt for telematikk


== Referanser ==


== Kilder ==
Saksfremlegg til NTNUs styremøte 25. august 2016
Fakultet for informasjonsteknologi, matematikk og elektroteknikk (15. september 2015) Innspill til ulike konsepter for faglig organisering
Arbeidsforskningsinstituttene

Arbeidsforskningsinstituttene bestod av flere statlige forskningsinstitutter i Norge fra 1964 til 1987. De var Yrkeshygienisk institutt (med seksjoner for yrkesmedisin, toksikologi, og yrkeshygienisk seksjon for analyser, samt bibliotek), Arbeidsfysiologisk institutt, Arbeidspsykologisk institutt og (fra 1981) Muskelfysiologisk institutt. 
I 1986 ble Arbeidspsykologisk institutt skilt ut som Arbeidsforskningsinstituttet, de andre instituttene skiftet kort etter navn til Statens senter for arbeidsmedisin og yrkeshygiene, og deretter i 1989 til Statens arbeidsmiljøinstitutt. 
En forløper for instituttene var et laboratorium for kjemisk analyse og vurdering av eksponering i norsk arbeidsliv som ble etablert av Direktoratet for arbeidstilsynet i 1947, og som utviklet seg til Yrkeshygienisk institutt i 1963.
Per I. Ananiassen

Per Idar Ananiassen (født 6. oktober 1964 i Berlevåg), bosatt i Bergen fra 1968 er en norsk dramaturg og kunstnerisk leder. Han var dramaturg ved Trøndelag Teater 2001–2008, og er kunstnerisk og daglig leder ved Teaterhuset Avant Garden fra 2008.Ananiassen er også kunstnerisk leder for Bastard – Trondheim internasjonale scenekunstfestival og for Den unge garde.


== Referanser ==


== Eksterne lenker ==
(no) Per I. Ananiassen hos Sceneweb
ʾAbd al-Ilah Binkiran

ʾAbd al-Ilāh Binkīrān (arabisk: عبد الإله بنكيران; også skrevet بن كيران; bin Kīrān; født 4. april 1954 i ar-Ribāṭ, Marokko), også kalt Abdelilah Benkirane er en marokkansk politiker og lederen for Frihet- og utviklingspartiet. Hans parti fikk flest stemmer i det marokkanske valget i 2011, og 29. november ble han utnevnt til landets statsminister. 
Binkīrān var på 1970-tallet en politisk aktivist på venstresida. Siden parlamentsvalget 14. november 1997 har han representert Sala i parlamentet. I 2008 ble han valgt til leder for Frihets- og utviklingspartiet, og tok da over etter Saʾad ad-Din al-ʾUthmani.
Binkīrāns politikk er demokratisk og islamistisk. I et intervju i 2011 sa han at hvis han ble med i en regjering ville han ikke gå imot sivile friheter i Marokko.
Binkīrān spiller sjakk og lytter til musikk, selv om han sier han ikke liker "uanstendig" musikk. Hans forbilde er hans far, som døde nitti år gammel da Binkīrān var seksten. Han er gift med en partiaktivist og har seks barn. 


== Referanser ==
BRITA-Arena

Brita-Arena er et stadion i Wiesbaden, som i hovedsak brukes til fotball. Det har en kapasitet på 12 566 tilskuere og er hjemmebanen til SV Wehen Wiesbaden.


== Eksterne lenker ==
(en) Brita-Arena – kategori av bilder, video eller lyd på Commons 
Offisiell side Brita-Arena
Fasaneri Wiesbaden

Fasaneri Wiesbaden (Tier- und Pflanzenpark Fasanerie også Fasanerie Wiesbaden) er en zoologisk have i Wiesbaden. Den ble åpnet i 1955. Den ligger i Wiesbaden-Klarenthal ved Wiesbaden sentrums nordlige grense. 


== Eksterne lenker ==
(en) Tier- und Pflanzenpark Fasanerie (Wiesbaden) – kategori av bilder, video eller lyd på Commons 
Fasaneri Wiesbaden
Saad Zaghlul

Saʾd Zaġlūl (arabisk: سعد زغلول; født 1859, Ibanya, Kafr ash Shaykh, Egypt, død 23. august 1927, al-Qāhira) eller Saʾd Zaġlūl Pāšā ibn ʾIbrāhīm (سعد زغلول باشا بن ابراهيم), også kalt Saad Zaghloul, var en egyptisk revolusjonær under den egyptiske revolusjonen i 1919 og politiker fra Wafd-partiet. Han tjenestegjorde som kongedømmet Egypts statsminister fra 29. januar til 24. oktober 1924. 


== Referanser ==
Wiesbaden-Klarenthal

Klarenthal er en bydel i den hessiske hovedstaden Wiesbaden. Det ligger nord for byen og er en drabantby.
Fasaneri Wiesbaden (Tier- und Pflanzenpark Fasanerie) er en zoologisk have i Klarenthal.
Halvard Simonsen

Halvard Lien Simonsen (16. juli 1986) er en norsk fotballspiller. Han spilte for Follo FK 2014-2016  og spilte tidligere i Moss FK Han ble kåret til årets spiller 2011 i Moss FK. Han la opp som profesjonell fotballspiller etter 2016-sesongen og jobber nå som digital rådgiver i Oslo. 


== Tidligere klubber ==
Skedsmo
Lisleby
Sprint-Jeløy


== Referanser ==


== Eksterne lenker ==
(en) Halvard Simonsen – Transfermarkt
Gabriel Loza Tellería

Gabriel Loza Tellería er en boliviansk økonom, som var midlertidig sentralbanksjef for Bolivias sentralbank fra 2008 til 2010. 
Tellería er utdannet innen «Business engineering» ved Universidad de Chile, og ved Universidad Católica Boliviana. Han har en Master of Business Administration-grad, og har også studert utenrikshandel.
Han har også tidligere jobbet for sentralbanken; fra desember 1995 til oktober 2004 var han rådgiver og funksjonær. Han har også jobbet i ni år i Cartagena-avtalen (i dag Det andiske fellesskap), og han har vært rådgiver for GTZ, FNs utviklingsprogram og Verdensbanken. 
Fram til 2008 var han minister for utviklingsplanlegging og (Ministro de Planificación del Desarrollo), før han 5. november 2008 ble utpekt som fungerende sentralbanksjef, etter Raúl Garrón Claure. Tellería ble 15. november 2010 erstattet av Marcelo Zabalaga. 


== Eksterne lenker ==
Bolivias sentralbank – Gabriel Loza Telleria, New Central Bank President Bolivia
Psykisk flashback

Flashback kan ha ulike betydningerPsykisk flashback betegner mentale tilstander der en person brått gjentar inne i seg, et opplevd «scenario» fra tidligere. Disse vil ofte dreie seg om sterke sanseinntrykk kombinert med sterke følelser. Opplevelsen kan ha karakter av hallusinasjon, der både syn, luktesans og hørsel gjenskaper opplevelsen slik at den igjen oppleves som her-og-nå.
Flashbacks kan skyldes tidligere bruk av hallusinogene stoffer, men også sterke personlige opplevelser, ofte med utgangspunkt i en ulykke, eller voldshandlinger utført av eller rettet mot en selv eller ens nærmeste.
De opplevelsesinduserte kan vanligvis bearbeides (avblekes) ved relativt enkle teknikker, utviklet av krisepsykologer. Uten slik bearbeidelse, vil enkelte oppleve at de hindrer vanlig livsførsel.
Lykkelig tall

Lykkelige tall er tall som blir lik 1 når følgende utregning er oppfylt: Finn kvadratet av tallet (gang det med seg selv). Regn så ut kvadratene av hvert siffer i disse kvadratene av tallet. Summer disse kvadratene. Fortsett slik med alle nye svar. Hvis du til slutt får svaret 1, er det et lykkelig tall.
Mer formelt, gitt et tall 
  
    
      
        n
        =
        
          n
          
            0
          
        
      
    
    {\displaystyle n=n_{0}}
  , definer en sekvens 
  
    
      
        
          n
          
            1
          
        
      
    
    {\displaystyle n_{1}}
  , 
  
    
      
        
          n
          
            2
          
        
      
    
    {\displaystyle n_{2}}
  , ... hvor 
  
    
      
        
          n
          
            i
            +
            1
          
        
      
    
    {\displaystyle n_{i+1}}
   er summen av er summen av kvadratene av sifferne i 
  
    
      
        
          n
          
            i
          
        
      
    
    {\displaystyle n_{i}}
  . Da er n lykkelig hvis og bare hvis det fins en i slik at 
  
    
      
        
          n
          
            i
          
        
        =
        1
      
    
    {\displaystyle n_{i}=1}
  .
Hvis et tall er lykkelig, er alle medlemmene av utregningssekvensen lykkelige. Hvis et tall er ulykkelig, er alle medlemmene av utregningsskvensen ulykkelige.
For eksempel er 19 lykkelig, i likhet med alle medlemmene av utregningssekvensen:

1² + 9² = 82
8² + 2² = 68
6² + 8² = 100
1² + 0² + 0² = 1.De lykkelige tallene under 500 er:
1, 7, 10, 13, 19, 23, 28, 31, 32, 44, 49, 68, 70, 79, 82, 86, 91, 94, 97, 100, 103, 109, 129, 130, 133, 139, 167, 176, 188, 190, 192, 193, 203, 208, 219, 226, 230, 236, 239, 262, 263, 280, 291, 293, 301, 302, 310, 313, 319, 320, 326, 329, 331, 338, 356, 362, 365, 367, 368, 376, 379, 383, 386, 391, 392, 397, 404, 409, 440, 446, 464, 469, 478, 487, 490, 496
Vandœuvre-lès-Nancy

Vandœuvre-lès-Nancy er en kommune i departementet Meurthe-et-Moselle i regionen Grand Est øst i Frankrike. Innbyggerne kalles for Vandopériens. Kommunen er nest størst i departementet målt i folketall, og er en forstad til Nancy.


== Befolkningsutvikling ==
Antall innbyggere i kommunen Vandœuvre-lès-Nancy


== Referanser ==


== Eksterne lenker ==
Offisielt nettsted 
(en) Vandœuvre-lès-Nancy – kategori av bilder, video eller lyd på Commons 
Kommunedata INSEE
Norddyrøya

Norddyrøya er ei øy i Frøya kommune i Trøndelag.  
På Setra ligger Dyrøy oppvekstsenter, butikk og fergekai som brukes i fergesambandet Dyrøy–Lomsøya. Mellom Setra og Holet ligger Vågan gravplass. Det er også en bro over til Sørdyrøya. Det er også bygget naust for fisketurister ved holmen.
Sørdyrøya

Sørdyrøya er ei øy i Frøya kommune i Trøndelag.
Øya har et fiskemottak på Stranda, og båtslipp i Ørnflauget. Gamle Dyrøy skole ligger på øya. Fra Sørdyrøya går det bro til Norddyrøya. Det er også utbygget et boligfelt rett ovenfor fiskemottaket Seashell.
Dyrøy Grendalag sitt grendahus ligger på øya. Det er også flere sauebonder på øya.
Inderhavnsbroen

Inderhavnsbroen er en 180m lang bro mellom Havnegade ved Nyhavn og Grønlandske Handels Plads over Inderhavnen i København. Broen ble åpnet 7. juli 2016, og er en gave fra A.P. Møller og Hustru Chastine Mc-Kinney Møllers Fond til almene Formaal.


== Referanser ==